open-index/open-wikipedia-markdown huggingface dataset:
ரக்கிபுல் ஹுசைன்

**ரக்கிபுல் ஹுசைன்** (Rakibul Hussain - பிறப்பு 7 ஆகஸ்ட் 1964) ஒரு இந்திய அரசியல்வாதி. அவர் அசாம் மாநிலத்தின் துப்ரி மக்களவைத் தொகுதியில் 2024 ஆம் அன்று நடைபெற்ற தேர்தலில் 10 இலட்சத்திற்கும் அதிகமான வாக்குகள் வித்தியாசத்தில் வென்று நாடாளுமன்ற உறுப்பினராக தேர்வானார்.

## பிறப்பு
ஹுசைன் நூருல் ஹுசைனுக்கு மகனாக 1964 ஆகஸ்ட் 7 அன்று பிறந்தார்.

## கல்வி
ஹுசைன்  அலிகார் முஸ்லீம் பல்கலைக்கழகத்தில் எம்ஏ அரசியல் அறிவியலில் முதுகலைப் பட்டம் பெற்றுள்ளார்.

## அரசியல்
2001 ஆம் ஆன்டு முதல் 2024 வரை சாமகுரி சட்டமன்றத் தொகுதியில், இந்திய தேசிய காங்கிரசு கட்சியின் சார்பாக போட்டியிட்டு ஐந்து முறையும் வென்று சட்டமன்ற உறுப்பினரானவர்.

2002 முதல் 2006 வரை தருண் கோகய் அரசாங்கத்தில் உள்துறை (சிறை மற்றும் ஊர்க்காவல் படையினர்), எல்லைப் பகுதி மேம்பாடு, பாஸ்போர்ட் ஆகிய துறைகளின் அமைச்சராகப் பணியாற்றினார்.

2004 முதல் 2006 வரை தருண் கோகய் அரசாங்கத்தில் மாநில, உள்துறை, அரசியல், பாஸ்போர்ட், ஹஜ், தகவல் தொழில்நுட்பம், அச்சிடுதல் மற்றும் எழுதுபொருள் ஆகிய துறைகளின் அமைச்சராகப் பணியாற்றினார்.

அவர் தருண் கோகய் அமைச்சகத்தில் 2011 முதல் 2016 வரை வனம் மற்றும் சுற்றுச்சூழல் மற்றும் பஞ்சாயத்து மற்றும் ஊரக வளர்ச்சி அமைச்சராகப் பணியாற்றினார்.

அசாம் ஒலிம்பிக் சங்கத்தின் பொதுச் செயலாளராக இருந்தவர் ஹுசைன். 2015 இல், அவர் அகில இந்திய கேரம் கூட்டமைப்பின் தலைவரானார்.

2021-2024 வரை அசாம் சட்டமன்றத்தில் எதிர்க்கட்சி துணைத் தலைவராக இருந்தார்.

2024 இந்திய மக்களவைத் தேர்தலில், அகில இந்திய ஐக்கிய ஜனநாயக முன்னணி வேட்பாளரான பத்ருத்தீன் அஜ்மலலை அவர் 10 லட்சத்திற்கும் அதிகமான வாக்குகள் வித்தியாசத்தில் வெற்றி பெற்றார்.

## மேற்கோள்கள்

பகுப்பு:இந்திய அரசியல்வாதிகள்
பகுப்பு:இந்திய முஸ்லிம்கள்
பகுப்பு:அசாமிய அரசியல்வாதிகள்
பகுப்பு:1964 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:18ஆவது மக்களவை உறுப்பினர்கள்
பகுப்பு:அலிகர் முஸ்லிம் பல்கலைக்கழக முன்னாள் மாணவர்கள்
பகுப்பு:அசாமைச் சேர்ந்த இந்திய தேசிய காங்கிரஸ் அரசியல்வாதிகள்
18வது மக்களவை

**18வது மக்களவை**, மக்களவையின் 543 தொகுதிகளில் இருந்து அனைத்து உறுப்பினர்களையும் தேர்ந்தெடுப்பதற்காக, 19 ஏப்ரல் முதல் 1 சூன் 2024 வரை ஏழு கட்டங்களாக இந்தியாவில் பொதுத் தேர்தல் நடத்தப்பட்ட பின்னர்  உருவாக்கப்பட்டது. வாக்குகள் எண்ணப்பட்டு, 4 சூன் 2024 அன்று முடிவுகள் அறிவிக்கப்பட்டன.

## உறுப்பினர்கள்

* **[[இந்திய மக்களவைத் தலைவர்|அவைத்தலைவர்]]:** 
** **[[மக்களவைத் துணைத்தலைவர்|அவைத் துணைத்தலைவர்]]:** 
* **[[அவை முன்னவர் (மக்களவை)|அவை முன்னவர்]]:** நரேந்திர மோதி
** **[[அவை முன்னவர் (மக்களவை)|அவைத் துணை முன்னவர்]]:** நிதின் கட்காரி
* **[[எதிர்க்கட்சித் தலைவர் (மக்களவை)|எதிர்க்கட்சித் தலைவர்]]: ** இராகுல் காந்தி
** **[[எதிர்க்கட்சித் தலைவர் (மக்களவை)|எதிர்க்கட்சித் துணைத் தலைவர்]]: ** 
* **[[மக்களவையின் பொதுச் செயலர்|பொதுச் செயலர்]]:** உத்பால் குமார் சிங்

### கட்சி வாரியாக இருக்கைகள் பகிர்மானம்

## மேலும் பார்க்கவும்

* பதினெட்டாவது மக்களவை உறுப்பினர்கள்

## குறிப்புகள்

## மேற்கோள்கள்

## வெளி இணைப்புகள்

* இந்தியத் தேர்தல் ஆணையத்தின் அதிகாரப்பூர்வ இணையதளம்
பனசுகந்தா மக்களவைத் தொகுதி

**பனசுகந்த** மக்களவைத் தொகுதி (*Banaskantha Lok Sabha constituency*) என்பது இந்தியாவின் மேற்கு மாநிலமான குஜராத்தில் உள்ள 26  மக்களவை (பாராளுமன்ற) தொகுதிகளில் ஒன்றாகும்.

## சட்டமன்றத் தொகுதிகள்
பனசுகந்தா மக்களவைத் தொகுதியினுள் ஏழு  சட்டமன்றத்  தொகுதிகள் அடங்கி உள்ளன. அவை:

^ இடைத்தேர்தல்

## மக்களவை உறுப்பினர்கள்

^ இடைத்தேர்தல்

## மேற்கோள்கள்

பகுப்பு:குசராத்து மக்களவைத் தொகுதிகள்
பகுப்பு:பனாஸ்காண்டா மாவட்டம்
மாளவிகா தேவி

**மாளவிகா தேவி** (*Malvika Devi*) அல்லது **மாளவிகா கேசரி தியோ** என்பவர் **ராணி மா** என்று பிரபலமாக அறியப்படுகிறார். தேவி இந்தியாவின் ஒடிசாவினைச் சேர்ந்த ஓர் அரசியல்வாதியும் நாடாளுமன்ற மக்களவை உறுப்பினரும் ஆவார். தேவி அடிப்படையில் விவசாயம் சார்ந்த தொழில்புரிபவர் ஆவார். இவர் மக்களவை மேனாள் உறுப்பினரான ஆர்கா கேசரி தியோவின் மனைவி ஆவார். ஒடிசாவில் நடைபெற்ற 2024 இந்தியப் பொதுத் தேர்தலில் கலகண்டி மக்களவைத் தொகுதியில் பாரதிய ஜனதா கட்சி வேட்பாளராகப் போட்டியிட்டு மக்களவைக்குத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:18ஆவது மக்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:ஒடிசா அரசியல்வாதிகள்
பகுப்பு:2024 ஒடிசா மக்களவை உறுப்பினர்கள்
முஹம்மது ஜாவேத்

**முஹம்மது ஜாவேத்** (Mohammad Jawed -17 June 1963) ஒரு இந்திய அரசியல்வாதி மற்றும் நாடாளுமன்ற உறுப்பினர் (மக்களவை). 2019 இந்தியப் பொதுத் தேர்தல் மற்றும் 2024 இந்தியப் பொதுத் தேர்தலில் இந்திய தேசிய காங்கிரஸின் உறுப்பினராக பீகாரின், கிசன்கஞ்சு மக்களவைத் தொகுதியிலிருந்து இரண்டு முறை தேர்ந்தெடுக்கப்பட்டுள்ளார்.

## கல்வி
முஹம்மது ஜாவேத் புது டெல்லியில் உள்ள விமானப்படை பள்ளியில் (TAFS) தனது பத்தாம் வகுப்பை (1979) மற்றும் இடைநிலைப் படிப்பை (1981)ஆண்டில் படித்தார்.
இவர் காஷ்மீர் பல்கலைக்கழகத்தின் கீழ் அரசு மருத்துவக் கல்லூரியில், 1989 ஆண்டில் எம்பிபிஎஸ் படித்துள்ளார்..

## தனிப்பட்ட வாழ்க்கை
முகமது ஜாவேத் யுமன் ஹுசைனை மணந்தார். அவருக்கு இரண்டு மகன்கள் உள்ளனர்.

## அரசியல் வாழ்க்கை
1989 ஆம் ஆண்டில் அரசியலில் நுழைந்தார். 2000 பீகார் சட்டப் பேரவைத் தேர்தலில் இந்திய தேசிய காங்கிரஸ் வேட்பாளராக அவர் கிஷன்கஞ்ச் விதான் சபா தொகுதியில் வெற்றி பெற்றார். அவர் 2005 ஆம் ஆண்டு தாக்கூர்கஞ்ச் விதான் சபா தொகுதியிலிருந்தும், 2010 & 2015 ஆகிய தேர்தல்களில் கிஷன்கஞ்ச் விதான் சபா தொகுதியிலிருந்தும் பீகார் சட்டசபைக்கு தேர்ந்தெடுக்கப்பட்டார்.  

அவர் தனது எம்எல்ஏ பதவியை ராஜினாமா செய்து 2019 பொதுத் தேர்தலில் கிசன்கஞ்சு மக்களவைத் தொகுதியில்காங்கிரஸ் கட்சியிலிருந்து நாடாளுமன்ற உறுப்பினருக்கான தேர்தலில் போட்டியிட்டார். பீகார் மாநிலத்தில் காங்கிரஸ் கட்சியின் சார்பில் வென்ற ஒரே எம்.பி.யானார்., 

2024 இந்தியப் பொதுத் தேர்தலில் இந்திய தேசிய காங்கிரஸின் உறுப்பினராக பீகாரின், கிசன்கஞ்சு மக்களவைத் தொகுதியில்  ஐக்கிய ஜனதா தளத்தின் முஜாஹித் ஆலமை 59,692 வாக்குகள் வித்தியாசத்தில் வென்று மக்களவைக்கு தேர்ந்தெடுக்கப்பட்டுள்ளார்.

இவர் தற்போது அகில இந்திய காங்கிரஸ் செயலாளராக உள்ளார். இது தவிர, எம்எல்ஏவாக இருந்த காலத்தில் சட்டம், கால்நடை பராமரிப்பு மற்றும் மீன்வளத்துறை அமைச்சராகவும், தலைமைக் கொறடாவாகவும் பணியாற்றினார். இவர் பீகார் பிரதேச காங்கிரஸ் கமிட்டியின் முன்னாள் செயல் தலைவரும் ஆவார்.

## மேற்கோள்கள்

பகுப்பு:இந்திய முஸ்லிம்கள்
பகுப்பு:1963 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:18ஆவது மக்களவை உறுப்பினர்கள்
பகுப்பு:பீகாரைச் சேர்ந்த இந்திய தேசிய காங்கிரஸ் அரசியல்வாதிகள்
கோப்பேங் மக்களவைத் தொகுதி

**கோப்பேங் மக்களவைத் தொகுதி** (மலாய்: *Kawasan Persekutuan Gopeng*; ஆங்கிலம்: *Gopeng Federal Constituency*; சீனம்: 务边国会议席) என்பது மலேசியா, பேராக், கம்பார் மாவட்டம் (*Kampar District*); கிந்தா மாவட்டம்  (*Kinta District*) ஆகிய இரு மாவட்டங்களில் அமைந்துள்ள ஒரு மக்களவைத் தொகுதி (**P071**) ஆகும்.

கோப்பேங் மக்களவைத் தொகுதி 1984-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1986-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1986-ஆம் ஆண்டில் இருந்து கோப்பேங் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது. 

## கோப்பேங்

கோப்பேங் நகரம், பேராக், கம்பார் மாவட்டத்தில் உள்ள ஒரு நகர்ப்பகுதி. கோப்பேங் நகரத்திற்கு மிக அருகில் சிம்பாங் பூலாய் எனும் நகரம் உள்ளது. பேராக் மாநிலத்தில் முதன்முதலில் ஈயம் தோண்டி எடுக்கப்பட்ட நகரங்களில் கோப்பேங் நகரமும் ஒன்றாகும். 

1890-ஆம் ஆண்டு வரை கிந்தா பள்ளத்தாக்கில் கோப்பேங் ஒரு முன்னணி ஈயச் சுரங்க நகரமாக விளங்கியது. 1850-ஆம் ஆண்டுகளிலேயே மிகவும் புகழ் பெற்ற நகரமாக விளங்கியது. 

### கோப்பேங் தமிழர்கள்

1900-ஆம் ஆன்டுகளில் கோப்பேங் நகரத்தைச் சுற்றிலும் நிறைய ரப்பர் தோட்டங்கள் இருந்தன. தமிழர்களும் கணிசமான அளவில் இருந்தனர். அதே சமயத்தில் பிரித்தானியர்களுக்குச் சொந்தமான ஈயச் சுரங்கங்களிலும் தமிழர்கள் வேலை செய்தனர். 

பிரித்தானியர்கள் அந்தச் சுரங்கங்களை மூடியதும் தமிழர்கள் சொந்தமாகக் காய்கறிகளைப் பயிரிட்டனர். ஆடு மாடுகளை வளர்த்தனர். கோப்பேங்கில் *லாவான் கூடா* எனும் ஒரு தமிழர்ப் பகுதி உள்ளது. இங்கு கணிசமான அளவிற்கு தமிழர்கள் உள்ளனர். ஓரளவிற்கு வசதியாகவும் வாழ்கின்றனர்.

## கோப்பேங் மக்களவைத் தொகுதி

## கோப்பேங் மக்களவைத் தேர்தல் முடிவுகள் 2022

## கோப்பேங் மக்களவை வேட்பாளர் விவரங்கள்

## மேற்கோள்கள்

## மேலும் காண்க
* கோப்பேங்
* கம்பார்
* மம்பாங் டி அவான்
* கோலா டிப்பாங்
* மாலிம் நாவார்
* கோத்தா பாரு
* **[[மலேசியத் தேர்தல் தொகுதிகள்]]**

## வெளி இணைப்புகள்

பகுப்பு:பேராக் நாடாளுமன்றத் தொகுதிகள்
ஆர்கா கேசரி தியோ

**ஆர்கா கேசரி தியோ** (Arka Keshari Deo) ஓர் இந்திய அரசியல்வாதியும் இந்திய நாடாளுமன்ற மக்களவை மேனாள் உறுப்பினரும் ஆவார். இவர் ஒடிசா கலாகண்டி மக்களவைத் தொகுதியிலிருந்து 2014-இல் 16ஆவது மக்களவைக்குத் தேர்ந்தெடுக்கப்பட்டார். இவர் பிஜு ஜனதா தளம் அரசியல் கட்சியின் உறுப்பினர் ஆவார். ஆர்கா தனது தந்தை விக்ரம் கேசரி தியோ மரணத்திற்குப் பிறகு 2013-இல் பிஜு ஜனதா தளம் கட்சியில் சேர்ந்தார். இவர் செப்டம்பர் 2023-இல் புவனேசுவரத்தில் தனது மனைவி மாளவிகா தேவியுடன் பாரதிய ஜனதா கட்சியில் சேர்ந்தார்.

## மேலும் காண்க
* 2014 இந்தியப் பொதுத் தேர்தல்

## மேற்கோள்கள்

## வெளி இணைப்புகள்
* தகவல் at MyNeta.com

பகுப்பு:இருபதாம் நூற்றாண்டு பிறப்புகள்
பகுப்பு:16வது மக்களவை உறுப்பினர்கள்
பகுப்பு:வாழும் மக்கள்
உருத்ரா நாராயண் பானி

**உருத்ர நாராயண் பானி** (பிறப்பு 22 ஏப்ரல் 1959) என்பவர் இந்திய மாநிலமான ஒடிசாவினைச் சேர்ந்தவர். இவர் பாரதிய ஜனதா கட்சியின் உறுப்பினர். பானி இந்திய நாடாளுமன்றத்தின் மேல் சபையான மாநிலங்களவையில் ஒடிசாவை பிரதிநிதித்துவப்படுத்தும் இந்திய நாடாளுமன்ற உறுப்பினராக இருந்தார். பானி 2024 இந்தியப் பொதுத் தேர்தலில் தென்கானல் மக்களவைத் தொகுதியிலிருந்து இந்திய நாடாளுமன்ற மக்களவை உறுப்பினராகத் தேர்ந்தெடுக்கப்பட்டுள்ளார்.

## மேற்கோள்கள்

## வெளி இணைப்புகள்
* மாநிலங்களவை இணையதளத்தில் சுயவிவரம் 

பகுப்பு:1959 பிறப்புகள்
பகுப்பு:வாழும் மக்கள்
பகுப்பு:18ஆவது மக்களவை உறுப்பினர்கள்
பகுப்பு:2024 ஒடிசா மக்களவை உறுப்பினர்கள்
யூரோப்பியம்(III) அயோடேட்டு

**யூரோப்பியம்(III) அயோடேட்டு** (Europium(III) iodate) என்பது Eu(IO3)3 என்ற  மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். யூரோப்பியமும் அயோடினும் சேர்ந்து வினைபுரிவதால் இச்சேர்மம் உருவாகிறது. யூரோப்பியம்(III) நைட்ரேட்டு அல்லது யூரோப்பியம்(III) ஆக்சைடுடன் நீரில் கரைக்கப்பட்ட அயோடிக் அமிலத்தை   சேர்த்து 230 பாகை செல்சியசு வெப்பநிலையில் நீர் வெப்ப வினைக்கு உட்படுத்தினால் யூரோப்பியம்(III) அயோடேட்டு உருவாகும். வெப்பவியல் விதிகளின்படி இது பின்வருமாறு சிதைவ்வடைகிறது.

:7 Eu(IO3)3 → Eu5(IO6)3 + Eu2O3 + 9I2 + 21O2

மாலிப்டினம் மூவாக்சைடு, அயோடின் ஐந்தாக்சைடு ஆகியவற்றுடன் 200 பாகை செல்சியசு வெப்பநிலையில் நீர் வெப்ப வினையில் ஈடுபட்டு Eu(MoO2)(IO3)4(OH) சேர்மத்தைக் கொடுக்கிறது. 

## மேற்கோள்கள்

பகுப்பு:யூரோப்பியம்(III) சேர்மங்கள்
பகுப்பு:அயோடேட்டுகள்
இசைத் தொடர்வரிசை (கணிதம்)

கணிதத்தில், **இசைத் தொடர்வரிசை** (*harmonic progression*, *harmonic sequence*) என்பது ஒரு கூட்டுத் தொடர்வரிசையின் உறுப்புகளின் தலைகீழிகளை உறுப்புகளாகக் கொண்டதொரு தொடர்வரிசையாகும்.

சமானமாக, ஒரு தொடர்வரிசையின் ஒவ்வொரு உறுப்பும் (முதல் உறுப்பு தவிர) அதன் அண்டை உறுப்புகளின் இசைச் சராசரியாக இருந்தால், அது ஒரு இசைத் தொடர்வரிசையாகும்.

இசைத் தொடர்வரிசையினைப் பின்வருமாறும் எழுதலாம்:

: \frac{1}{a},\ \frac{1}{a+d},\ \frac{1}{a+2d},\ \frac{1}{a+3d}, \cdots,

இதில், *a* பூச்சியமற்றதாகவும், −*a*/*d*  இயல் எண்ணாக இல்லாமலும் இருக்க வேண்டும்.

கீழுள்ள முடிவுறு வடிவிலும் எழுதலாம்:

: \frac{1}{a},\ \frac{1}{a+d},\ \frac{1}{a+2d},\ \frac{1}{a+3d}, \cdots,\ \frac{1}{a+kd},

இதில், *a* பூச்சியமற்றதாகவும், −*a*/*d*  இயல் எண்ணாக இல்லாமல் அல்லது *k* ஐ விடப் பெரியதாக இருக்க வேண்டும்.

## எடுத்துக்காட்டுகள்
கீழ்வரும் எடுத்துக்காட்டுகளில்   ஓர் இயல் எண்; \ n = 1,\ 2,\ 3,\ 4,\ \ldots\ 
* 1, \tfrac{\ 1\ }{2},\ \tfrac{\ 1\ }{3},\ \tfrac{\ 1\ }{4},\ \tfrac{\ 1\ }{5},\ \tfrac{\ 1\ }{6},\ \ldots \ , \ \tfrac{\ 1\ }{n},\ \ldots \  
* 12, 6, 4, 3, \ \tfrac{12}{\ 5\ },\ 2,\ \ldots\ ,\ \tfrac{12}{\ n\ },\ \ldots\ 
* 30, −30, −10, −6, \ -\tfrac{30}{\ 7\ },\ \ldots\ ,\ \tfrac{30}{\ \left( 3\ -\ 2 n \right)\ },\ \ldots\ 
* 10, 30, −30, −10, −6, \ \ldots\ \tfrac{30}{\ \left( 5\ -\ 2 n \right)\ },\ \ldots\ 

## இசைத் தொடர்வரிசைகளின் கூட்டுத்தொகை

முடிவிலா இசைத் தொடர்களின் விரிதொடர்களாக இருக்கும்; அவற்றின் கூட்டுத்தொகைகளைக் கண்டுபிடிக்க முடியாது.

வெவ்வேறான அலகு பின்னம்|அலகு பின்னங்களை உறுப்புகளாக் கொண்ட இசைத்தொடரின் கூட்டுத்தொகை ஒரு முழு எண்ணாக இருக்காது. ஏனெனில், குறைந்தது தொடர்வரிசையின் ஒரு உறுப்பின் பகுதியானது ஒரு பகா எண்ணை வகுஎண்ணாகக் கொண்டிருப்பதோடு, அப்பகா எண் வேறெந்த உறுப்புகளின் பகுதிகளையும் வகுக்காததாகவும் இருக்கும்.

## வடிவவியலில் பயன்பாடு
A, B, C, D ஆகியவை ஒருகோட்டுப் புள்ளிகள்; மேலும்  D ஆனது  A, B ஆகிய இரண்டையும் பொறுத்த, C இன் இசையிணை எனில், இவற்றில் ஏதேனுமொரு புள்ளியிலிருந்து மற்ற மூன்று புள்ளிகளுக்குள்ள தூரங்கள் இசைத் தொடர்வரிசையில் அமைகின்றன. குறிப்பாக, AC,&nbsp;AB,&nbsp;AD; BC,&nbsp;BA,&nbsp;BD; CA,&nbsp;CD,&nbsp;CB; DA,&nbsp;DC,&nbsp;DB என்ற தொடர்வரிசைகள் ஒவ்வொன்றும் இசைத்தொடர்வரிசையாக இருக்கும். இத்தொடர்வரிசைகளுள்ள தூரங்கள் ஒவ்வொன்றும் கோட்டின் நிலையானத் திசைப்போக்கிற்கு ஏற்றவாறு குறியிடப்படுகின்றன.

முக்கோணத்தின் குத்துக்கோடுகள் கூட்டுத் தொடர்வரிசையிலும், பக்கங்கள் இசைத் தொடர்வரிசையிலும் அமைகின்றன.

## மேற்கோள்கள்

**Mastering Technical Mathematics* by Stan Gibilisco, Norman H. Crowhurst, (2007) p.&nbsp;221
**Standard mathematical tables* by Chemical Rubber Company (1974) p.&nbsp;102
**Essentials of algebra for secondary schools* by Webster Wells (1897) p.&nbsp;307

பகுப்பு:கணிதத் தொடர்கள்
பகுப்பு:தொடர்களும் தொடர்வரிசைகளும்
பாசிர் சாலாக் மக்களவைத் தொகுதி

**பாசிர் சாலாக் மக்களவைத் தொகுதி** (மலாய்: *Kawasan Persekutuan Pasir Salak*; ஆங்கிலம்: *Pasir Salak Federal Constituency*; சீனம்: 巴西沙叻国会议席) என்பது மலேசியா, பேராக், பேராக் தெங்கா மாவட்டம் (*Perak Tengah District*); ஈலிர் பேராக் மாவட்டம்  (*Hilir Perak District*) ஆகிய இரு மாவட்டங்களில் அமைந்துள்ள ஒரு மக்களவைத் தொகுதி (**P073**) ஆகும்.

பாசிர் சாலாக் மக்களவைத் தொகுதி 1984-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1986-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1986-ஆம் ஆண்டில் இருந்து பாசிர் சாலாக் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது. 

## பாசிர் சாலாக்
பாசிர் சாலாக் நகரம், பேராக், பேராக் தெங்கா மாவட்டத்தில் அமைந்துள்ள ஒரு கிராமப்பகுதி; மற்றும் ஒரு வரலாற்று வளாகமாகவும் அறியப்படுகிறது.

இந்தக் கிராமத்திதான் பிரித்தானிய முதல்வர் ஜேம்ஸ் பர்ச் (*James Birch*); மகாராஜா லேலா என்பவரால் 1875 நவம்பர் மாதம் 2-ஆம் தேதி கொலை செய்யப்பட்டார். ஜேம்ஸ் பர்ச் பேராக் மாநிலத்தின் முதல் பிரித்தானிய முதல்வராக அனுப்பப்பட்டவர். அதன் பின்னர் பேராக் போர் நடந்தது.

உள்ளூர் மலாய்த் தலைவர்கள் மகாராஜா லேலா மற்றும் செபுண்டம் ஆகியோரின் சதியின் விளைவால் அந்த நிகழ்ச்சி நடந்தது. பின்னர் பிரித்தானிய இராணுவத் தலையீட்டின் மூலம் பிரச்சினை தீர்வு காணப்பட்டது. இந்த நிகழ்வு மலாயா மக்களிடையே பெரும் தாக்கத்தையும் ஏற்படுத்தியது.

## குறிப்பிடத்தக்க இடங்கள்

*ஜேம்ஸ் பர்ச் நினைவுச்சின்னம்
*செபுண்டம் நினைவகம்
*டத்தோ மகாராஜா லேலா நினைவிடம்
*ஜேம்ஸ் பர்ச் கொலை நடந்த இடம்
*பாசிர் சாலாக் வரலாற்று சுரங்கப்பாதை
*பேராக் மந்திரி பெசார் கலைக்கூடம்

## பாசிர் சாலாக் மக்களவைத் தொகுதி

## பாசிர் சாலாக் மக்களவைத் தேர்தல் முடிவுகள் 2022

## பாசிர் சாலாக் மக்களவை வேட்பாளர் விவரங்கள்

## மேற்கோள்கள்

## மேலும் காண்க
* பாசிர் சாலாக் 
* ஆயர் தாவார்
* தஞ்சோங் துவாலாங்
* லங்காப்
* தெலுக் இந்தான்
* **[[மலேசியத் தேர்தல் தொகுதிகள்]]**

## வெளி இணைப்புகள்

பகுப்பு:பேராக் நாடாளுமன்றத் தொகுதிகள்
இராஜேஷ் வர்மா

**இராஜேஷ் வர்மா** (*Rajesh Verma*) ஓர் இந்திய அரசியல்வாதியும், தொழிலதிபரும், முன்னாள் மாநகரத் துணை தந்தையும் (பாகல்பூர்) லோக் ஜனசக்தி கட்சியின் (ராம் விலாஸ்) உறுப்பினரும் ஆவார். இவர் 18வது மக்களவைத் தேர்தலில் பீகாரின் ககாரியா மக்களவைத் தொகுதியிலிருந்து இந்திய நாடாளுமன்ற மக்களவை உறுப்பினராகத் தேர்ந்தெடுக்கப்பட்டார். இவர் சூலை 2020-இல் லோக் ஜன் சக்தி கட்சியில் சேர்ந்தார்.

## இளமையும் கல்வியும்
இராஜேஷ் வர்மா மார்வாரி சோனார் குடும்பத்தைச் சேர்ந்தவர். இவருடைய மூதாதையர்கள் பீகாரின் அஜ்மீர் பாகல்பூரில் உள்ளனர். 2014ஆம் ஆண்டில் சாகர் அறிவியல் மற்றும் தொழில்நுட்ப நிறுவனத்தில் (போபால்) பொறியியல் படிப்பை முடித்தார். வர்மா ஒரு தொழிலதிபர் மற்றும் ஒரு வீட்டு மனைகள் விற்பனை நிறுவனத்தின் உரிமையாளர் ஆவார்.

## அரசியல் வாழ்க்கை
வர்மா 2020 பீகார் சட்டமன்றத் தேர்தலில் பாகல்பூர் சட்டமன்றத் தொகுதி போட்டியிட்டார். சூன் 2017 முதல் திசம்பர் 2022 வரை பாகல்பூரில் துணை நகரத் தந்தையாகவும் பணியாற்றியுள்ளார். இவர் மார்ச் 2022-இல் பாகல்பூரிலிருந்து எல். ஜே. பி (ஆர். வி. வி) மாவட்டத் தலைவராக நியமிக்கப்பட்டார். இவர் 2024-இல் மக்களவைத் தேர்தலில் 1,61,131 வாக்குகள் வித்தியாசத்தில் வெற்றி பெற்றார். இவரை எதிர்த்துப் போட்டியிட்ட  இந்தியப் பொதுவுடமை கட்சியின் வேட்பாளர் சஞ்சய் குமார் குசுவாகாவை தோற்கடித்தார்.

## மேலும் காண்க

* ககாரியா மக்களவைத் தொகுதி
* 2024 இந்திய பொதுத் தேர்தல்
* 18வது மக்களவை உறுப்பினர்களின் பட்டியல்
* லோக் ஜனசக்தி கட்சி (ராம் விலாஸ்)

## மேற்கோள்கள்

பகுப்பு:1992 பிறப்புகள்
பகுப்பு:வாழும் மக்கள்
பகுப்பு:18ஆவது மக்களவை உறுப்பினர்கள்
மெல்லிய அலகு கூன்வாள் சிலம்பன்

**மெல்லிய அலகு கூன்வாள் சிலம்பன்** (*போமாதோரிங்கசு சூப்பர்சிலியாரிசு*) என்பது பழைய உலக சிலம்பன் குடும்பத்தைச் சேர்ந்த ஒரு குருவி சிற்றினம் ஆகும். இது இமயமலை முதல் வடமேற்கு வியட்நாம் வரை காணப்படுகிறது. இதன் இயற்கையான வாழ்விடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

மெல்லிய அலகு கூன்வாள் சிலம்பன் முன்பு ஒரே ஒரு உயிரலகு பேரினமான சிபிரின்கையசில் வைக்கப்பட்டது. 2009ஆம் ஆண்டில் வெளியிடப்பட்ட சிலம்பன்களின் மூலக்கூறு தொகுதி வரலாறு ஆய்வின் முடிவுகளின் அடிப்படையில் இது *போமாதோரிங்கசு* பேரினத்திற்கு மாற்றப்பட்டது. இது *போமாதோரிங்கசு* பேரின மற்றச் சிற்றினத்தின் ஒரே ஒரு உட்கோட்டை கொண்டுள்ளது.

## மேற்கோள்கள்

* BirdLife International 2004.  Xiphirhynchus superciliaris.   2006 IUCN Red List of Threatened Species.  Downloaded on 27 July 2007.
* Collar, N. J. & Robson, C. 2007. Family Timaliidae (Babblers)  pp.&nbsp;70 – 291 in; del Hoyo, J., Elliott, A. & Christie, D.A. eds. *[[உலகப் பறவைகளின் உசாநூல்|Handbook of the Birds of the World]]*, Vol. 12. Picathartes to Tits and Chickadees. Lynx Edicions, Barcelona.

பகுப்பு:மியான்மர் பறவைகள்
பகுப்பு:சிலம்பன்
தாப்பா மக்களவைத் தொகுதி

**தாப்பா மக்களவைத் தொகுதி** (மலாய்: *Kawasan Persekutuan Tapah*; ஆங்கிலம்: *Tapah Federal Constituency*; சீனம்: 打巴国会议席) என்பது மலேசியா, பேராக், பத்தாங் பாடாங் மாவட்டம் (*Batang Padang District*) மாவட்டத்தில் அமைந்துள்ள ஒரு மக்களவைத் தொகுதி (**P072**) ஆகும்.

தாப்பா மக்களவைத் தொகுதி 1984-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1986-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1986-ஆம் ஆண்டில் இருந்து தாப்பா மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது. 

## தாப்பா
தாப்பா நகரம் பேராக் மாநிலத்தில் வளர்ச்சி பெற்று வரும் ஒரு நகரம். இந்த நகரம் நவீன மயமாகி வருகிறது. பல புதிய சாலைகள் இந்த நகரை அலங்கரிக்கின்றன. மேற்குப் பகுதியில் இருக்கும் தெலுக் இந்தான் நகரை இந்த நகரத்தின் புதிய நெடுஞ்சாலைகள் இணைக்கின்றன. முன்பு காலங்களில் போக்குவரவுகளுக்கு ஆறுகளே முதன்மையாக விளங்கின. 

இந்த நகரத்திற்கு அருகாமையில் பீடோர், சுங்கை, கம்பார், துரோலாக் போன்ற நகரங்கள் உள்ளன. மலேசியாவில் புகழ்பெற்ற கேமரன் மலைக்குச் செல்லும் நுழைவாயிலாகவும் இந்த நகரம் அமைகின்றது. 2010-ஆம் ஆண்டுகள் வரையில், கேமரன் மலைக்குச் செல்பவர்கள், தாப்பாவில் இருந்து செல்வது வழக்கம். 

## லாத்தா கிஞ்சாங் பழங்குடியினர் கிராமம்

தற்போது சிம்பாங் பூலாய் நகரில் இருந்து கேமரன் மலைக்கு, புதிய இருவழி நெடுஞ்சாலை அமைக்கப்பட்டு உள்ளது. அண்மைய காலங்களில் பழைய தாப்பா பாதையைப் பயன்படுத்துபவர்களின் எண்ணிக்கை குறைந்து வருகிறது. ஈப்போ மாநகரத்தில் இருந்து 60 கி.மீ. தொலைவில் தாப்பா நகரம் இருக்கிறது.

தாப்பா நகரில் இருந்து 20 கி.மீ. தொலைவில் லாத்தா கிஞ்சாங் எனும் நீர்வீழ்ச்சி இருக்கிறது. இந்த நீர்வீழ்ச்சியை அடைவதற்கு செண்டிரியாங் எனும் சிறுநகரத்தைத் தாண்டிச் செல்ல வேண்டும். இந்த நீர்வீழ்ச்சியைச் சுற்றியுள்ள காடுகளில் பழங்குடி மக்கள் வாழ்கிறார்கள். தாப்பா மலை அடிவாரக் காடுகளில் பல பழங்குடியினர் கிராமங்கள் உள்ளன.

## தாப்பா மக்களவைத் தொகுதி

## தாப்பா மக்களவைத் தேர்தல் முடிவுகள் 2022

## தாப்பா மக்களவை வேட்பாளர் விவரங்கள்

## மேற்கோள்கள்

## மேலும் காண்க
* பாசிர் சாலாக் 
* ஆயர் தாவார்
* தஞ்சோங் துவாலாங்
* லங்காப்
* தெலுக் இந்தான்
* **[[மலேசியத் தேர்தல் தொகுதிகள்]]**

## வெளி இணைப்புகள்

பகுப்பு:பேராக் நாடாளுமன்றத் தொகுதிகள்
செவ்வலகு கூன்வாள் சிலம்பன்

**செவ்வலகு கூன்வாள் சிலம்பன்**  (*Red-bild Scimitar-Babbler*) என்பது திமாலிடே குடும்பத்தைச் சேர்ந்த ஒரு பறவை சிற்றினமாகும். இது வடகிழக்கு இந்தியா, தென்கிழக்கு ஆசியா மற்றும் தெற்கு சீனா அருகிலுள்ள பகுதிகளில் காணப்படுகிறது. இது கூன்வாள் சிலம்பன்களின் நீண்ட சிவப்பு-ஆரஞ்சு நிற வளைந்த அலகு, நீண்ட வெள்ளை சூப்பர்சிலியம் மற்றும் பழுப்பு நிற மேல் பகுதிகள் மற்றும் வால் ஆகியவற்றைக் கொண்டுள்ளது. ஆண் பெண் பறவைகள் ஒத்தவை. 

இது பொதுவாக இதன் வரம்பில் 300-2400 மீட்டருக்கு இடையில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ்நில காடுகள் மற்றும் மிதவெப்ப மண்டல அல்லது வெப்பமண்டலம் ஈரமான மலைக் காடுகள், குறிப்பாக மூங்கில் கொத்துகள் மற்றும் *போகீனியா* அதிகமாக்க் காணப்படும் காடுகளில் காணப்படும். உள்ளன. இது முக்கியமாக முதுகெலும்பற்ற விலங்குகளை உணவாகக் கொள்கிறது. ஆனால் பூக்களிலிருந்து தேனை உட்கொள்வதாகவும் அறியப்படுகிறது. இது கலப்பு-இன பறவை மந்தைகளில் அடிக்கடி காணப்படும். பெரும்பாலும் வெள்ளை-முடி சிலம்பன்களுடன் தொடர்புடையது. 

## மேற்கோள்கள்

* Collar, N. and C. Robson (2020). Red-billed Scimitar-Babbler (Pomatorhinus ochraceiceps), version 1.0. In Birds of the World (J. del Hoyo, A. Elliott, J. Sargatal, D. A. Christie, and E. de Juana, Editors). Cornell Lab of Ornithology, Ithaca, NY, USA. https://doi.org/10.2173/bow.rbsbab1.01

பகுப்பு:தென்கிழக்காசியப் பறவைகள்
பகுப்பு:வடகிழக்கு இந்தியப் பறவைகள்
புரோடாக்டினியம் டெட்ரா அயோடைடு

**புரோடாக்டினியம் டெட்ரா அயோடைடு** (*Protactinium tetraiodide*) என்பது PaI4 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். புரோடாக்டினியமும் அயோடினும் சேர்ந்து இந்த இருமச் சேர்மம் உருவாகிறது. 

## தயாரிப்பு
புரோட்டாக்டினியம் பெண்டா அயோடைடுடன் அலுமினியத்தைச் சேர்த்து சுமார் 400 பாகை செல்சியசு வெப்பநிலையில் வினைபுரியச் செய்தால்  குறைத்தல் வினை நிகழ்ந்து புரோடாக்டினியம் டெட்ரா அயோடைடு உருவாகிறது:

:3PaI5 + Al -> 3PaI4 + AlI3

புரோடாக்டினியம்(V) அயோடைடுடன் ஐதரசனைச் சேர்த்து 400 பாகை செல்சியசு வெப்பநிலையில் வினைபுரியச் செய்வதன் மூலமும் ஒடுக்குதல் வினையின் மூலம் புரோடாக்டினியம் டெட்ரா அயோடைடு தயாரிக்கலாம்.:

:2PaI5 + H2 -> 2PaI4 + 2HI
## இயற்பியல் பண்புகள்
புரோடாக்டினியம் டெட்ரா அயோடைடு சேர்மம் கருப்பு அல்லது அடர் பச்சை நிறத்திலான படிகங்களாக உருவாகிறது. இதன் கட்டமைப்பு அறியப்படவில்லை.

## வேதியியல் பண்புகள்
வெற்றிடத்தில் ஆண்டிமனி(III) ஆக்சைடுடன் புரோடாக்டினியம் டெட்ரா அயோடைடைச் சேர்த்து சூடுபடுத்தினால் ஆக்சிசனேற்ற வினை நிகழ்கிறது:
:3PaI4 + Sb2O3 -> 3PaOI2 + 2SbI3

## மேற்கோள்கள்

பகுப்பு:புரோடாக்டினியம் சேர்மங்கள்
பகுப்பு:அயோடின் சேர்மங்கள்
பகுப்பு:அயோடைடுகள்
பிஐஎஸ் தரக்குறியீடு

**பிஐஎஸ் தரக்குறியீடு** (BIS hallmark) (பிஐஎஸ் ஹால்மார்க் என்று பரவலாக அரியப்படுகிறது) என்பது இந்தியாவில் விற்கப்படும் தங்கம் மற்றும் வெள்ளி நகைகளுக்கான தரக்குறியீடு வழங்கும் ஒரு முறையாகும், இது உலோகத்தின் தூய்மையைச் சான்றளிக்கிறது. இந்த நகைகள் இந்திய தேசிய தர நிர்ணய அமைப்பான இந்தியத் தர நிர்ணய அமைவனம் நிர்ணயித்த தரநிலைகளுக்கு இணங்குகின்றன என்பதை இது சான்றளிக்கிறது. தங்கம் மற்றும் நகைகள் விறபனைக்கு இந்தியா இரண்டாவது பெரிய சந்தையாகும்.

இந்தியா ஆண்டுக்கு 1000 டன்களுக்கு மேல் தங்கத்தினை இறக்குமதி செய்கிறது (அதிகாரப்பூர்வமற்ற முறையில் கடத்தப்பட்ட தங்கம் உட்பட) மிகக் குறைவான உள்ளூர் உற்பத்தியுடன்.  வர்த்தகப் பற்றாக்குறையை விரிவுபடுத்தும் கச்சா எண்ணெய் இறக்குமதிக்கு அடுத்தபடியாக வருடாந்திர தங்க இறக்குமதிகள் சுமார் 50 பில்லியன் அமெரிக்க டாலர்கள் ஆகும். 

## தங்கம்
தங்க நகைகளை தரநிர்ணயம் செய்யும் BIS அமைப்பு ஏப்ரல் 2000 இல் தொடங்கியது. இந்த அமைப்பை நிர்வகிக்கும் நிலையான விவரக்குறிப்புகள் IS 1417 (தங்கம் மற்றும் தங்க உலோகக் கலவைகள், நகைகள்/கலைப்பொருட்களின் தரங்கள்), IS 1418 (தங்கக் கட்டிகள், தங்கக் கலவைகள் மற்றும் தங்க நகைகள்/கலைப்பொருட்களில் தங்கத்தை மதிப்பீடு செய்தல் ), IS 2790 (14 தயாரிப்பதற்கான வழிகாட்டுதல்கள், 18 மற்றும் 22 காரட் தங்க கலவைகள் மட்டும் ), IS 3095 (நகைகள் தயாரிப்பில் பயன்படுத்தப்படும் தங்க சாலிடர்கள்) ஆகியனவாகும். 

### BIS தரக்குறியீடு
தங்க நகைகளுக்கான BIS தரக்குறியீடு பல கூறுகளைக் கொண்டுள்ளது:

* BIS இலச்சினை
* தங்கத்தின் தூய்மை 22 கேரட்டுடன் தொடர்புடைய இந்த 22K916, 18 கேரட்டுக்கு 18K750 மற்றும் 14 கேரட்டுடன் தொடர்புடைய 14K585 ஆகியவற்றில் ஒன்று.
* 6 இலக்க எண்ணெழுத்து HUID- **H** ALLMARK **U** NIQUE **ID**ENTIFICATION

## மேற்கோள்கள்

பகுப்பு:வெள்ளி (தனிமம்)
பகுப்பு:இந்தியாவில் தங்கம்
பகுப்பு:இந்தியாவில் சான்றளித்தல் குறியீடு
அப்துஸ்ஸமத் சமதானி

**அப்துஸ்ஸமத் சமதானி** (M. P. Abdussamad Samadani - பிறப்பு 1 ஜனவரி 1959) இந்திய ஒன்றிய முஸ்லிம் லீக் கட்சியைச் சேர்ந்த ஓர் இந்திய அரசியல்வாதி, பேச்சாளர், எழுத்தாளரும் அறிஞருமாவார். இவருக்கு மலையாளம், ஆங்கிலம், உருது, ஹிந்தி, அரபு, பாரசீகம் மற்றும் சமஸ்கிருத மொழிகள் தெரியும்.

## பிறப்பு
சமதானி கேரளாவின்.மலப்புறம் மாவட்டம், கோட்டக்கல்லில் 1 ஜனவரி 1959 அன்று அப்துல் ஹமீது ஹைதரி மற்றும் ஒட்டகத் ஜைனப் ஆகியோருக்கு மகனாகப் பிறந்தார்.

## கல்வி
சமதானி 1982 இல் கோழிக்கோட்டில் உள்ள ஃபாரூக் கல்லூரியில் இளங்கலைப் பட்டத்தினை முதல் தரமுடனும், முதுகலைப் கலைப் பட்டத்தினை இரண்டாம் தரத்திலும் பட்டம் பெற்றார். 1986ல் கோழிக்கோடு பல்கலைக்கழகத்தில் ஆய்வியல் நிறைஞர் பட்டம் பெற்றார். 2003 இல் கோழிக்கோடு அரசு சட்டக் கல்லூரியில் இளங்கலைச் சட்டம் (எல்.எல்.பி.) பெற்றார்.  புது தில்லி, ஜவஹர்லால் நேரு பல்கலைக் கழகத்தில் தத்துவத்தில் முனைவர் பட்டம் பெற்றார்.

## அரசியல்
* 1994-2000 மாநிலங்களவை உறுப்பினர்.
* 2000-2006 மாநிலங்களவை உறுப்பினர்.
* 2011 முதல் 2016 வரை கேரள சட்டமன்றத்தின், கோட்டக்கல் சட்டமன்றத் தொகுதி) உறுப்பினர் .
* 2021 இல் நடைபெற்ற நாடாளுமன்ற இடைத்தேர்தல் மூலம் மலப்புறம் மக்களவைத் தொகுதி  உறுப்பினராகத் தேர்ந்தெடுக்கப்பட்டார்.
* 2024 இல் நடைபெற்ற நாடாளுமன்ற தேர்தலில் மலப்புறம் மக்களவைத் தொகுதி உறுப்பினராகத் தேர்ந்தெடுக்கப்பட்டார்.

## பதவிகள்
* 2002 முதல் 2004 வரை – பல்கலைக்கழகங்கள் மற்றும் உயர்கல்விக்கான பாராளுமன்ற துணைக்குழு கன்வீனர்,
* 2004 –  மத்திய கல்வி ஆலோசனை வாரியம், இந்திய அரசு உறுப்பினர், 
* 2004 –  சுகாதாரம் மற்றும் குடும்ப நலம் தொடர்பான நாடாளுமன்றக் குழு உறுப்பினர், 
* 1995 முதல் 1996 வரை -  பாதுகாப்புக்கான நாடாளுமன்றக் குழு உறுப்பினர், 
* 1996 முதல் 1999 வரை -  துணைச் சட்டத்திற்கான நாடாளுமன்றக் குழுஉறுப்பினர், 
* 1996 முதல் 2004 மற்றும் 2004 முதல் 2006 வரை – உறுப்பினர், மனிதவள மேம்பாட்டுக்கான நாடாளுமன்றக் குழு 
* 1996 முதல் 2004 வரை மற்றும் 2004 முதல் 2006 வரை –  வெளியுறவு அமைச்சகத்திற்கான ஆலோசனைக் குழு உறுப்பினர், 
* 1998 முதல் 1999 வரை மற்றும் 2004 முதல் 2006 வரை - மேசையில் வைக்கப்பட்ட ஆவணங்கள் மீதான நாடாளுமன்றக் குழு, உறுப்பினர், 
* 2001 - கேரள அலிகார் முஸ்லிம் பல்கலைக்கழகத்தின், உறுப்பினர்,  
* மலப்புரம் மாவட்ட கவுன்சில் உறுப்பினர் 
* கேரள சாகித்ய அகாடமி, உறுப்பினர்,  
* கேரள கலாமண்டலம், உறுப்பினர், 
* இந்திய யூனியன் முஸ்லிம் லீக் கட்சியின், மூத்த துணைத் தலைவர், 
* இந்தியன்னெஸ் அகாடமி, இயக்குநர்,  
* மௌலானா ஆசாத் அறக்கட்டளை, தலைவர், 
* சுகுமார் அழிக்கோடு அறக்கட்டளை, தலைவர்,  
* கேரள சமஸ்கிருத பிரச்சார சமிதி புரவலர்,  
* அஞ்சுமன் தர்கி-இ-உர்து, கேரளா கிளை தலைவர்,

## மேற்கோள்கள்

## வெளி இணைப்புகள்
* Stress on humanitarian values
* A website on Indian Union Muslim League

பகுப்பு:வாழும் மக்கள்
பகுப்பு:கேரள அரசியல்வாதிகள்
பகுப்பு:மாநிலங்களவை உறுப்பினர்கள்
பகுப்பு:இந்திய முஸ்லிம்கள்
பகுப்பு:1959 பிறப்புகள்
பகுப்பு:இந்திய ஒன்றிய முசுலிம் லீக் அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:17வது மக்களவை உறுப்பினர்கள்
பகுப்பு:18ஆவது மக்களவை உறுப்பினர்கள்
க. ஈஸ்வரசாமி

**கருப்புசாமிபுதூர் கருப்புசாமிக் கவுண்டர் ஈஸ்வரசாமி** என்பவர் தமிழக தொழிலதிபரும் அரசியல்வாதியும் ஆவார். திமுகவைச் சேர்ந்தவரான இவர் இந்தியப் பொதுத் தேர்தல் 2024-ல் பொள்ளாச்சி மக்களவைத் தொகுதியில் திராவிட முன்னேற்றக் கழகத்தின் வேட்பாளராக போட்டியிட்டு வெற்றிபெற்றார்.

## முந்தைய வாழ்க்கை
ஈஸ்வரசாமி தமிழ்நாட்டின் திருப்பூர் மாவட்டம், மடத்துக்குளம் ஊராட்சி ஒன்றியம், மைவாடி ஊராட்சி, கருப்புசாமி புதுரை பூர்வீகமாக கொண்டவர். ஈஸ்வரசாமி பத்தாம் வகுப்புவரை படித்துள்ளார். திருமணமான இவருக்கு மனைவியும் ஒரு மகளும் உள்ளனர். இவரது மனைவியான லதாபிரியா மாவட்ட ஊராட்சிக் குழு உறுப்பினராக உள்ளார். ஈஸ்வரசாமி இருசக்கர வாகன விற்பனையகம், நூற்பாலை, சல்லிக் கல்,செயற்கை மணல் ஆகிய தொழில்களைச் செய்துவருகிறார்.

## அரசியல் வாழ்வு
திமுகவில் செயல்பட்டுவரும் ஈஸ்வரசாமி கட்சியில் ஒன்றிய பிரதிநிதி, ஒன்றிய பொருளாளர் போன்ற பல்வேறு பொறுப்புகளை வகித்துவந்தார். தற்போது மடத்துக்குளம் மேற்கு ஒன்றிய செயலாளராக பதவிவகிக்கிறார். மேலும் மடத்துக்குளம் ஊராட்சி ஒன்றியக் குழு துணைத் தலைவராகவும் உள்ளார். இந்தியப் பொதுத் தேர்தல் 2024-ல் பொள்ளாச்சி மக்களவைத் தொகுதியில் திராவிட முன்னேற்றக் கழகத்தின் வேட்பாளராக போட்டியிட்டு வெற்றிபெற்றார்.

## தேர்தல்கள்
### மக்களவைத் தேர்தல்

## மேற்கோள்கள்

பகுப்பு:வாழும் மக்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:18ஆவது மக்களவை உறுப்பினர்கள்
பகுப்பு:திருப்பூர் மாவட்ட மக்கள்
போஜ்ராஜ் நாக்

**போஜ்ராஜ் நாக்** (*Bhojraj Nag*) ஓர் இந்திய அரசியல்வாதியும் மக்களவை உறுப்பினரும் ஆவார். இவர் பாரதிய ஜனதா கட்சி உறுப்பினர் ஆவார். காசியப் சத்தீசுகர் மாநிலம் கான்கெர் மக்களவைத் தொகுதியிலிருந்து மக்களவைக்கு 2024ஆம் ஆண்டு நடைபெற்ற இந்தியப் பொதுத் தேர்தலில் உறுப்பினராகத் தேர்ந்தெடுக்கப்பட்டுள்ளார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இந்திய அரசியல்வாதிகள்
பகுப்பு:வாழும் மக்கள்
பகுப்பு:18ஆவது மக்களவை உறுப்பினர்கள்
பகுப்பு:சத்தீசுகர் அரசியல்வாதிகள்
உரூப்குமாரி சவுத்ரி

**உரூப்குமாரி சவுத்ரி** (*Rupkumari Choudhary*) (பிறப்பு 5 சூலை 1976) ஓர் இந்திய அரசியல்வாதியும் இந்திய மக்களவை உறுப்பினரும் ஆவார். இவர் பாரதிய ஜனதா கட்சியினைச் சார்ந்தவர். 2024 இந்தியப் பொதுத் தேர்தலில் சத்தீசுகர் மாநிலம் மகாசமுந்த் மக்களவைத் தொகுதியில் பாஜக வேட்பாளராகப் போட்டியிட்டு வெற்றி பெற்று இந்திய மக்களவை உறுப்பினர் ஆனார். முன்னதாக இவர் 2013-இல் சத்தீசுகர் சட்டமன்ற உறுப்பினராக பாசனா சட்டமன்றத் தொகுதியிலிருந்து தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:1976 பிறப்புகள்
பகுப்பு:சத்தீசுகர் அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:18ஆவது மக்களவை உறுப்பினர்கள்
கமலேசு பசுவான்

**கமலேசு பசுவான்** (*Kamlesh Paswan*) ஓர் இந்திய அரசியல்வாதியும் இந்தியாவின் 18ஆவது மக்களவையில் நாடாளுமன்ற உறுப்பினராகவும், ஊரக வளர்ச்சி அமைச்சகத்தின் இணை அமைச்சராகவும் உள்ளார். பசுவான் உத்தரப் பிரதேசத்தின் பானசுகான் மக்களவைத் தொகுதியைப் பிரதிநிதித்துவப்படுத்துகிறார். இவர் பாரதிய ஜனதா கட்சியின் உறுப்பினர் ஆவார்.

## இளமை
கமலேசு பசுவான் உத்தரப் பிரதேசத்தின் கோரக்பூரில் பாசி சமூகத்தில் பிறந்தார். இவர் கோரக்பூரில் உள்ள தூய பால் பள்ளியில் கல்வி கற்றுள்ளார். இவரின் தந்தை ஓம் பிரகாசு பஸ்வானும் ஒரு அரசியல்வாதி. இவர் 1996-இல் பொதுக் கூட்டத்தில் உரையாற்றியபோது கொல்லப்பட்டார்.

## அரசியல் வாழ்க்கை
சமாஜ்வாடி கட்சி வேட்பாளராக மணிராம் சட்டமன்றத் தொகுதியிலிருந்து உத்தரப் பிரதேச சட்டமன்ற உறுப்பினராகவும் பஸ்வான் இருந்துள்ளார். 2009-இல், இவர் பாரதிய ஜனதா கட்சியில் இணைந்தார். பின்னர் நடைபெற்ற மக்களவைத் தேர்தல்களில் போட்டியிட்டார். பானசுகான் மக்களவைத் தொகுதியிலிருந்து 15வது மக்களவை உறுப்பினரானார். இவர் 16ஆவது மக்களவையிலும் உறுப்பினர் ஆனார். 2024 இந்தியப் பொதுத் தேர்தலில் பாஜக சார்பில் போட்டியிட்டு மக்களவை உறுப்பினராகத் தேர்ந்தெடுக்கப்பட்ட பஸ்வான் கிராமப்புற மேம்பாட்டுத் துறையின் இணை அமைச்சராகப் பதவியேற்றார்.

### உயிருக்கு அச்சுறுத்தல்
அக்டோபர் 2013-இல், இப்பகுதியில் உள்ள "அரசியல் எதிரிகள் மற்றும் மாபியாவிடமிருந்து" தனது உயிருக்கு அச்சுறுத்தல் இருப்பதாக பசுவான் கூறினார். தனக்குப் பாதுகாப்பு வழங்குமாறு மாவட்ட ஆட்சியர் மற்றும் காவல் கண்காணிப்பாளரிடம் இவர் கோரியதாகக் கூறப்படுகிறது. தனது பாதுகாப்புக் கவலைகளை உத்தரப்பிரதேச முதலமைச்சர் அகிலேசு யாதவிடம் புகார் தெரிவிப்பது குறித்துப் பரிசீலித்து வருவதாகவும் பசுவான் கூறினார்

## வகித்தப் பதவிகள்

## மேலும் காண்க

* 15வது மக்களவை
* இந்திய அரசியல்
* இந்திய நாடாளுமன்றம்

## மேற்கோள்கள்

பகுப்பு:வாழும் மக்கள்
பகுப்பு:1976 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:உத்தரப் பிரதேச சட்டமன்ற உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:17வது மக்களவை உறுப்பினர்கள்
பகுப்பு:18ஆவது மக்களவை உறுப்பினர்கள்
பானசுகான் மக்களவைத் தொகுதி

**பானசுகான் மக்களவைத் தொகுதி** (*Bansgaon Lok Sabha constituency*) என்பது வட இந்தியாவில் உள்ள உத்தரப் பிரதேச மாநிலத்தில் உள்ள 80 மக்களவை தொகுதிகளில் ஒன்றாகும்.

## சட்டசபை பிரிவுகள்
தற்போது, பானசுகான் மக்களவைத் தொகுதியில் ஐந்து சட்டமன்றத் தொகுதிகள் அடங்கியுள்ளன. இவை:

## நாடாளுமன்ற உறுப்பினர்கள்

## தேர்தல் முடிவுகள்

### 2024

 
 

## மேலும் காண்க

* கோரக்பூர் மாவட்டம்
* மக்களவை தொகுதிகளின் பட்டியல்

## மேற்கோள்கள்

## வெளி இணைப்புகள்

* பான்ஸ்கான் மக்களவைத் தொகுதி தேர்தல் 2019 முடிவு விவரம்


பகுப்பு:உத்தரப் பிரதேச மக்களவைத் தொகுதிகள்
பொட்டாசியம் பெர்டெக்னிடேட்டு

**பொட்டாசியம் பெர்டெக்னிடேட்டு** (*Potassium pertechnetate*) என்பது  KTcO4 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். தெக்கினீசியமும் பொட்டாசியமும் சேர்ந்து இச்சேர்மம் உருவாகிறது. 

## தயாரிப்பு
பொட்டாசியம் ஐதராக்சைடையும் பெர்டெக்னிடிக்கு அமிலத்தையும் ஒன்றாகச் சேர்த்து நடுநிலையாக்கல் வினைக்கு உட்படுத்தி பொட்டாசியம் பெர்டெக்னிடேட்டு தயாரிக்கப்படுகிறது:

:KOH + HTcO4 -> KTcO4 + H2O

## இயற்பியல் பண்புகள்
பொட்டாசியம் பெர்டெக்னிடேட்டில் உள்ள Tc–O பிணைப்பின் இடைவெளி 173.9 பைக்கோமீட்டர்களாகும். O–Tc–O பிணைப்பின் பிணைப்புக் கோணம் 108.05° மற்றும் 110.19° ஆகவும் காணப்படுகிறது. பொட்டாசியம் மற்றும் ஆக்சிசன் இடையே  289.36 பைக்கோமீட்டர்கள் மற்றும் 286 பைக்கோமீட்டர்கள் ஆகும். I41/a (இடக்குழு எண். 88) என்ற இடக்குழுவில் அணிக்கோவை அளவுருக்கள் a = 563.0 பைக்கோமீட்டர்  மற்றும் c = 1286.7 பைக்கோமீட்டர் என்ற அளவுகளில் பொட்டாசியம் பெர்டெக்னிடேட்டு நாற்கோணப் படிகத்திட்டத்தில் படிகமாகிறது.

## பயன்கள்
பொட்டாசியம் பெர்டெக்னிடேட்டு  மற்ற கதிரியக்க மருந்துகளைத் தயாரிக்கப் பயன்படுகிறது.

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:பெர்டெக்னிடேட்டுகள்
மலேசிய தகவல் தொடர்புதுறை அமைச்சர்

**மலேசிய தகவல் தொடர்புதுறை அமைச்சர்** (ஆங்கிலம்: *Minister of Communications of Malaysia*; மலாய்: *Menteri Komunikasi Malaysia*) என்பவர் மலேசிய தகவல் தொடர்புதுறை மற்றும் இலக்கவியல் அமைச்சின் அமைச்சர் ஆவார். இவர் மலேசிய அமைச்சரவையில் ஓர் உறுப்பினராகப் பதவியில் உள்ளார். இவருக்கு ஒரு துணை அமைச்சர் உதவியாக உள்ளார்.

முன்பு இந்த அமைச்சு, **மலேசிய தகவல் தொடர்பு மற்றும் பல்லூடகத் துறை அமைச்சு** (*Ministry of Communications and Multimedia of Malaysia*) என்று அழைக்கப்பட்டது. மலேசியப் பிரதமர் டத்தோ ஸ்ரீ அன்வார் இப்ராகிம், 2022 டிசம்பர் 3-ஆம் தேதி, **மலேசிய தகவல் தொடர்பு மற்றும் இலக்கவியல் அமைச்சு** எனும் புதிய பெயரில் ஓர் அமைச்சை நடைமுறைக்குக் கொண்டு வந்தார்.

எனினும், டிசம்பர் 2023-இல் நடைபெற்ற அமைச்சரவை மறுசீரமைப்பில், மலேசிய தகவல் தொடர்புதுறை மற்றும் இலக்கவியல் அமைச்சில் இருந்து **இலக்கவியல் அமைச்சு** பிரிக்கப்பட்டு, இலக்கவியல் அமைச்சர் எனும் ஓர் அமைச்சர் பதவி புதிதாக உருவாக்கப்பட்டது.

## அமைப்பு

* **தகவல் தொடர்புதுறை அமைச்சர்**
** **தகவல் தொடர்புதுறை துணை அமைச்சர்**
*** **பொதுச் செயலாளர்**
**** **துணைப் பொதுச் செயலாளர் (கொள்கை)**
**** **துணைப் பொதுச் செயலாளர் (செயல்பாடுகள்)**
**** **மூத்த துணைச் செயலாளர் (மேலாண்மை)**

## தகவல் தொடர்புதுறை அமைச்சர்களின் பட்டியல்
தகவல் தொடர்பு அமைச்சராகப் பின்வரும் நபர்கள் நியமிக்கப்பட்டுள்ளனர்

**அரசியல் கட்சிகள்:**

## மேலும் காண்க
* மலேசிய தொடர்பு மற்றும் இலக்கவியல் அமைச்சு

## மேற்கோள்கள்

## வெளி இணைப்புகள்
* Ministry of Communications and Multimedia
* Department of Information

பகுப்பு:மலேசிய அமைச்சர்கள்
பகுப்பு:மலேசியாவில் அரசியல்
2-மெத்தாக்சியெத்தாக்சிமெத்தில் குளோரைடு

**2-மெத்தாக்சியெத்தாக்சிமெத்தில் குளோரைடு** (*2-Methoxyethoxymethyl chloride*) என்பது CH3OCH2CH2OCH2Cl என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். C4H9ClO2 என்றும் இம்மூலக்கூறு வாய்பாட்டை எழுதலாம். நிறமற்ற நீர்மமாகக் காணப்படும் இச்சேர்மத்தை குளோரோ ஆல்க்கைல் ஈதர் என வகைப்படுத்தலாம். ஓர் ஆல்கைலேற்றும் முகவராக இச்சேர்மம் பயன்படுத்தப்படுகிறது. கரிம வேதியியல் தொகுப்பு வினைகளில் மெத்தாக்சியெத்தாக்சி ஈதர் பாதுகாப்புக் குழுவை ஒரு சேர்மத்தில் அறிமுகப்படுத்த இது பயன்படுத்தப்படுகிறது.  மெத்தாக்சியெத்தாக்சி ஈதர் பாதுகாப்புக் குழுக்கள் பொதுவாக உருவாக்கம் மற்றும் அகற்றுதல் ஆகிய இரண்டிலும் மெத்தாக்சிமெத்தில் பாதுகாக்கும் குழுக்களுக்கு முன்னுரிமை அளிக்கின்றன.  

 

2-மெத்தாக்சியெத்தாக்சிமெத்தில் குளோரைடை புரோட்டான் நீக்கம் செய்ய பல்வேறு வகையான இலூயிசு மற்றும் பிரான்சுடெட்டு அமிலங்கள் பயன்படுகின்றன.

## பாதுகாப்பு
2-மெத்தாக்சியெத்தாக்சிமெத்தில் குளோரைடுடன் நெருங்கிய தொடர்புடைய குளோரோமெத்தில் மெத்தில் ஈதர் ஓர் அறியப்பட்ட மனித புற்றுநோய் ஊக்கியாகும்.

## மேற்கோள்கள்

பகுப்பு:ஈதர்கள்
பகுப்பு:குளோரோமெத்தில் சேர்மங்கள்
பகுப்பு:கரிம வேதியியல் வினையாக்கிகள்
பகுப்பு:ஆல்க்கைலேற்றும் முகவர்கள்
பகுப்பு:பாதுகாப்புக் குழுக்கள்
கிப்போகாம்பசு வாலியன்னசு

**கிப்போகாம்பசு வாலியன்னசு** (*Hippocampus waleananus*), **வாலியா குள்ளக் [[கடற்குதிரை]]**, இந்தோனேசியாவில் தோகியன் தீவுகளில் காணப்படும் ஒரு கடற்குதிரை சிற்றினமாகும். மேலும் இது குறிப்பிட்ட மென்மையான பவளப் பாறைகளுடன் தொடர்புடையது. வாலியா தீவுக்கு அருகில் கண்டுபிடிக்கப்பட்ட ஒரு மாதிரியிலிருந்து 2009ஆம் ஆண்டில் இந்தச் சிற்றினம் விவரிக்கப்பட்டது. 2016ஆம் வகைப்பாட்டின்படி போதுமான உருவவியல் வேறுபாடுகள் இல்லாததால் இது சடோமி குள்ள கடற்குதிரை *கிப்போகாம்பசு சாட்டோமியா*, லோரி & குய்டர், 2008-இன் ஒத்த சிற்றினமாகக் கருதப்பட்டது. ஆனால் மறு மதிப்பீட்டைத் தொடர்ந்து இது இப்போது ஒரு தனித்துவமான சிற்றினமாக அங்கீகரிக்கப்பட்டுள்ளது.

## மேற்கோள்கள்

பகுப்பு:கடற்குதிரை
மலேசிய வேளாண் மற்றும் உணவு பாதுகாப்புத் துறை அமைச்சர்

**மலேசிய வேளாண் மற்றும் உணவு பாதுகாப்புத் துறை அமைச்சர்** (ஆங்கிலம்: *Minister of Agriculture and Food Security*; மலாய்: *Menteri Pertanian dan Keterjaminan Makanan Malaysia*) என்பவர் மலேசிய வேளாண் மற்றும் உணவு பாதுகாப்புத் துறை அமைச்சின் அமைச்சர் ஆவார். இவர் மலேசிய அமைச்சரவையில் ஓர் உறுப்பினராக உள்ளார். இவருக்கு ஒரு துணை அமைச்சர் உதவியாக உள்ளார்.

மலேசிய வேளாண் மற்றும் உணவு பாதுகாப்புத் துறை அமைச்சு வேளாண் சார்ந்த தொழில், வேளாண்மை, கால்நடை, விலங்கு நலன், மீன்பிடி, தொற்றுக்காப்பு, ஆய்வு, வேளாண் ஆராய்ச்சி, வேளாண் வளர்ச்சி, விவசாய சந்தைப்படுத்தல், அன்னாசி தொழில், வேளாண் தொழில், தாவரவியல் பூங்கா, உணவு பாதுகாப்பு, உணவு இறையாண்மை அமைப்புகளுக்குப் பொறுப்பாகும். 

## அமைப்பு

* **வேளாண்மை மற்றும் உணவு பாதுகாப்பு அமைச்சர்**
** **துணை அமைச்சர்**
** **இரண்டாவது துணை அமைச்சர்**
*** **பொது செயலாளர்**
**** **துணைப் பொதுச் செயலாளர் (வளர்ச்சி)**
**** **துணைப் பொதுச் செயலாளர் (திட்டமிடல்)**
**** **முதுநிலை துணைச் செயலாளர் (மேலாண்மை)**

## வேளாண் துறை அமைச்சர்களின் பட்டியல்
**அரசியல் கட்சிகள்:**

## மேலும் காண்க
* மலேசிய வேளாண் மற்றும் உணவு பாதுகாப்பு துறை அமைச்சு

## மேற்கோள்கள்

## வெளி இணைப்புகள்

பகுப்பு:மலேசிய அமைச்சர்கள்
பகுப்பு:மலேசியாவில் அரசியல்
சத்ய குமார் யாதவ்

**சத்ய குமார் யாதவ்** (*Satya Kumar Yadav*) என்பவர் ஆந்திராவைச் சேர்ந்த இந்திய அரசியல்வாதி ஆவார். இவர் பாரதிய ஜனதா கட்சியின் உறுப்பினர் ஆவார். இவர் 2024ஆம் ஆண்டு நடைபெற்ற ஆந்திரப் பிரதேசச் சட்டப்பேரவைத் தேர்தலில் தர்மாவரம் சட்டமன்றத் தொகுதியிலிருந்து ஆந்திரப் பிரதேசச் சட்டமன்ற உறுப்பினராகத் தேர்ந்தெடுக்கப்பட்டுள்ளார்.

## அரசியல் வாழ்க்கை
முன்னாள் துணைக்குடியரசுத் தலைவர் வெங்கையா நாயுடுவின் சிறப்புக் கடமை அதிகாரியாகப் பணியாற்றிய சத்ய குமார், 2021-இல் மாநில அரசியலுக்குத் திரும்பினார்.

2024ஆம் ஆண்டில் அனந்தபூர் மாவட்டத்தின் தர்மாவரம் சட்டமன்றத்  தொகுதியில் பாஜக வேட்பாளராகப் போட்டியிட்டு 3734 வாக்குகள் வித்தியாசத்தில் வெற்றி பெற்றார். இவர் மாநில அமைச்சராகவும் பொறுப்பேற்றுள்ளார்.

## வகித்தப் பதவிகள்
* பாஜக தேசிய பொதுச் செயலாளர் (2018) 
* உத்தரப் பிரதேச பாஜக கட்சியின் பொறுப்பாளர்
* அந்தமான் நிக்கோபார் தீவுகளின் பாஜக பொறுப்பாளர்

## மேற்கோள்கள்

பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:ஆந்திரப் பிரதேச மக்கள்
பகுப்பு:இந்திய அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
இம்ரான் மசூத்

**இம்ரான் மசூத்** (Imran Masood - பிறப்பு: ஏப்ரல் 21, 1971) ஒரு இந்திய அரசியல்வாதி. அவர்   உத்தரப் பிரதேசத்தில் உள்ள சகாரன்பூர் மக்களவைத் தொகுதியின் நாடாளுமன்ற உறுப்பினர் ஆவார். மாநில சட்டமன்றத்தில் சகாரன்பூர் மாவட்டத்தில் உள்ள முசாபராபாத் தொகுதியில் எம்.எல்.ஏவாகவும் பணியாற்றியுள்ளார். அவர் இந்திய தேசிய காங்கிரஸின் உத்தரபிரதேசத்தின் துணைத் தலைவராகவும், உத்தரபிரதேச காங்கிரஸில் ஆலோசனைக் குழு உறுப்பினராகவும், அகில இந்திய காங்கிரஸ் கமிட்டியின் (ஏ. ஐ. சி. சி.) முன்னாள் தேசிய செயலாளராகவும் இருந்தார்.

## பிறப்பும் கல்வியும்
இம்ரான் மசூத் ஏப்ரல் 21, 1971ல் உத்தரப் பிரதேசத்தின் சகாரன்பூர் மாவட்டத்தில் உள்ள கங்கோஹ் எனும் ஊரில் ரஷீத் மசூத் என்பவருக்கு மகனாக விவசாய குடும்பத்தில் பிறந்தார்.
கங்கோஹ்வில் உள்ள ஹெச்.ஆர்.இ கல்லூரியில் தனது பள்ளிப்படிப்பை 1987 ஆம் ஆண்டு முடித்துள்ளார்.

## அரசியல் வாழ்க்கை
2006–2007 - சஹாரன்பூர் நகராட்சி தலைவர் 
2007–2012 - முசாபராபாத் சட்டமன்ற உறுப்பினர் (சுயேட்சையாக) 
2008-2009 - உத்தரப் பிரதேச சட்டமன்றத்தின் சிறப்புக் குழு உறுப்பினர் 
2019-2020 - இந்திய தேசிய காங்கிரஸில் உத்தரப்பிரதேசத்தின் துணைத் தலைவர் 
2020-2021 - உத்தரப் பிரதேச காங்கிரஸில் ஆலோசனைக் குழு உறுப்பினர் 
2021-2022 - அகில இந்திய காங்கிரஸ் கமிட்டியின் (AICC) தேசிய செயலாளர் மற்றும் டெல்லி செயலாளர் 
2024 - தற்போது) சகாரன்பூர் மக்களவைத் தொகுதியின் நாடாளுமன்ற உறுப்பினர்.,

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:1971 பிறப்புகள்
பகுப்பு:வாழும் மக்கள்
பகுப்பு:இந்திய முஸ்லிம்கள்
பகுப்பு:18ஆவது மக்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:உத்தரப் பிரதேசத்தைச் சேர்ந்த இந்திய தேசிய காங்கிரஸ் அரசியல்வாதிகள்
இராணி சிறீகுமார்

மருத்துவர் **இராணி ஸ்ரீகுமார்** (*Rani Srikumar*) என்பவர் ஒரு இந்திய அரசியல்வாதியாவார். இவர் 2024 இந்திய பொதுத் தேர்தலில், திராவிட முன்னேற்றக் கழகத்தின் சார்பில் தமிழ்நாட்டின் தென்காசி மக்களவைத் தொகுதியிலிருந்து இந்திய நாடாளுமன்றத்தின் கீழவையான  மக்களவைக்குத் தேர்ந்தெடுக்கபட்டார். சங்கரன்கோவில் சட்டமன்றத் தொகுதியில் இருமுறை சட்டமன்ற உறுப்பினராக இருந்த பி. துரைராஜ் இராணி சிறீகுமாரின் பெரியப்பா ஆவார்.

## வாழ்க்கை
இராணி சிறீகுமார் தமிழ்நாட்டின், தென்காசி மாவட்டம், சங்கரன்கோவிலைச் சேர்ந்தவர். எழுத்தரான சிவகுமாருக்கும், ஆசிரியையான செல்வமணிக்கும் மகளாகப் பிறந்தார்.  அடிப்படையில் மருத்துவரான இராணி சிறீகுமார் மயக்கவியல் நிபுணர் ஆவார். அரசு மருத்துவமனையில் பணிபுரிந்துள்ளார். இராணி சிறீகுமாரின் கணவர் சிறீகுமார் என்பவராவார். சிறீகுமார் அரசு ஒப்பந்ததாரராகவும், திமுக விவசாய அணி துணை அமைப்பாளராக இருந்துவருகிறார். 
   
## அரசியல்
இராணி சிறீகுமார் 2002 முதல் திமுகவில் செயல்பட்டு வருகிறார். 
2024 இந்திய பொதுத் தேர்தலில், திராவிட முன்னேற்றக் கழகத்தின் சார்பில்  தென்காசி மக்களவைத் தொகுதியில் திமுக சார்பில் போட்டியிட்டு வெற்றிபெற்றார்.

## மேற்கோள்கள்

பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:வாழும் மக்கள்
பகுப்பு:தென்காசி மாவட்ட மக்கள்
பகுப்பு:18ஆவது மக்களவை உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
தொழுவன்காடு

**தொழுவங்காடு** (*Tholuvankadu*) என்பது இந்தியாவின் தமிழ்நாட்டில் புதுக்கோட்டை மாவட்டத்தில் உள்ள ஒரு கிராமம் ஆகும். இக்கிராமம் புதுக்கோட்டை மாவட்டம் அறந்தாங்கி வருவாய் தொகுதியில் அமைந்துள்ளது. இக்கிராமத்தில் அதிகப்படியாக (அம்பலகாரர்) முத்தரையர் சமுதாயத்தினரும், செட்டியார் சமுதாயம், மற்றும் பிற சமுதாயத்தினரும் வசித்து வருகின்றனர் 2011 மக்கள் தொகை கணக்கெடுப்பின்படி 1276 ஆண்கள் 1187 பெண்கள் என 2463 பேர் வசித்தனர்.

கோவில்கள் : இக்கிராமத்தில் இரண்டு அம்மன் கோவில்கள் அமைந்துள்ளன. 

# மேற்குப் பகுதியில் அருள்மிகு ஸ்ரீ முத்துமாரியம்மன் மற்றும் ஸ்ரீ ஆதிகேசவ பெருமாள் ஆலயம் அமைந்துள்ளது.
# தெற்குப் பகுதியில் அருள்மிகு ஸ்ரீ முளைப்பாரி மாரியம்மன் மற்றும் மாய பெருமாள் ஆலயம் அமைந்துள்ளது.
# கீழக்குடியிருப்பில் ஸ்ரீ பழனியாண்டவர் முருகன் கோவில் மற்றும் பெருமாள் ஆலயம் மற்றும் பல சிறப்புமிக்க கோவில்கள் அமைந்துள்ளது.

## மேற்கோள்கள்

பகுப்பு:புதுக்கோட்டை மாவட்டத்திலுள்ள கிராமங்கள்
தர்மாவரம் சட்டமன்றத் தொகுதி

**தர்மாவரம் சட்டமன்றத் தொகுதி** என்பது ஆந்திரப் பிரதேசத்தின் ஸ்ரீசத்ய சாய் மாவட்டத்தில் உள்ள ஒரு சட்டமன்றத் தொகுதி ஆகும். இது இந்தியாவின் ஆந்திரப் பிரதேச சட்டப் பேரவைக்கு பிரதிநிதிகளைத் தேர்ந்தெடுக்கிறது. இந்துபுரம் மக்களவைத் தொகுதியின் ஏழு சட்டமன்றத் தொகுதிகளில் இதுவும் ஒன்று.

சத்ய குமார் யாதவ் 2024ஆம் ஆண்டு நடைபெற்ற ஆந்திரப்பிரதேச சட்டப்பேரவைத் தேர்தலில் பாரதிய ஜனதா கட்சி வேட்ப்பாளராக போட்டியிட்டு வெற்றி பெற்று, தொகுதியின் தற்போதைய சட்டமன்ற உறுப்பினர் ஆனார். 2019ஆம் ஆண்டு நிலவரப்படி, இத்தொகுதியில் மொத்தம் 240,323 வாக்காளர்கள் இருந்தனர். 1951ஆம் ஆண்டு *எல்லை நிர்ணய ஆணைகளின்படி* இத்தொகுதி நிறுவப்பட்டது.

## மண்டலம்

## சட்டமன்ற உறுப்பினர்கள்

### 2024

 

## மேலும் காண்க

* ஆந்திரப் பிரதேச சட்டமன்றத் தொகுதிகளின் பட்டியல்

## மேற்கோள்கள்

பகுப்பு:சிறீ சத்ய சாய் மாவட்டம்
பகுப்பு:ஆந்திரப் பிரதேச சட்டமன்றத் தொகுதிகள்
2-எத்தில்யெக்சைல் இருபீனைல் பாசுபேட்டு

**2-எத்தில்யெக்சைல் இருபீனைல் பாசுபேட்டு**  (*2-Ethylhexyl diphenyl phosphate*) என்பது C20H27O4P என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். கரிமபாசுபேட்டு சேர்மமாக வகைப்படுத்தப்படும் இச்சேர்மம் ஆக்டிசைசர் என்ற பெயராலும் அழைக்கப்படுகிறது. ஒரு நெகிழியாக்கியாகவும் பாலி வினைல் குளோரைடில் தீத்தடுப்பியாகவும் 2-எத்தில்யெக்சைல் இருபீனைல் பாசுபேட்டு செயல்படுகிறது. இதன் பரந்த திரவ வரம்பு நீரியல் பாய்மங்களிலும்  ஒரு தீத்தடுப்பியாகப் செயல்பட பொருந்துகிறது. உணவளிக்கும் பரிசோதனைகளில் இச்சேர்மம் குறைந்த அளவு கடுமையான நச்சுத்தன்மையைக் கொண்டுள்ளது.  ஆனால் இது ஒரு சாத்தியமான இயக்குநீர் போன்ற ஒரு வேதிப்பொருளாகும்.
 
## மேற்கோள்கள்

பகுப்பு:கரிம பாசுபேட்டுகள்
பகுப்பு:நெகிழியாக்கிகள்
பகுப்பு:பீனால் எசுத்தர்கள்
பகுப்பு:கரிமச் சேர்மங்கள்
விஜய் ஆதிராஜ்

**விஜய் ஆதிராஜ்** (Vijay Adhiraj) தமிழ், தெலுங்கு, இந்தி மற்றும் கன்னடத் திரைப்படங்கள் மற்றும் தொலைக்காட்சித் தொடர்களில் தோன்றிய ஒரு இந்திய நடிகர் ஆவார். இவர் இந்திய தேசியத் திரைப்பட வளர்ச்சிக் கழகம் மற்றும் தூர்தர்ஷன் தயாரித்த *சகஸ்ரபாணி* என்ற இந்திப்படத்தின் மூலம் அறிமுகமானார். மறைந்த இந்தியப் பிரதமர் திரு. பி. வி. நரசிம்ம ராவ் இப்படத்தின் கதையை எழுதியிருந்தார். இப்படத்தை தேசிய விருது பெற்ற கன்னட இயக்குநர் டி. எஸ். நாகபரணா இயக்கியிருந்தார்.

## தொழில் வாழ்க்கை
விஜய் ஆதிராஜ் பொண்ணு வீட்டுக்காரன், ரோஜாக்கூட்டம் உள்ளிட்ட படங்களில் நடிப்பதற்கு முன்பு, தொலைக்காட்சி தொடர்களில் நடித்து அறிமுகமானார். 2000கள் முழுவதும், இவர் ஒரு நிறுவப்பட்ட தொலைக்காட்சி மற்றும் நேரடி நிகழ்ச்சி தொகுப்பாளராக இருந்தார்.

இவரின் தந்தை மறைந்த ஆனந்த் மோகன் எழுதி இயக்கிய சுழல் படம் இவரை வெளிச்சத்திற்கு கொண்டு வந்தது. அதைத் தொடர்ந்து ஏ. வி. எம் நிறுவனத்தின் தயாரிப்பில் எஸ். பி. முத்துராமன் இயக்கிய *நிம்மதி உங்கள் சாய்ஸ்* என்ற தொடர் சன் தொலைக்காட்சியில் வெளியானது. எழுத்தாளர் சுஜாதா எழுதிய, மெட்ராஸ் டாக்கீஸ் தயாரிப்பில், சுஹாசினி இயக்கத்தில் கணேஷ் – வசந்த் என்ற படத்தில் ஒரு நடிகராக இவர் தன்னை நிலைநிறுத்திக் கொண்டார்.

ராதிகா சரத்குமாரின் தயாரிப்பு நிறுவனமான ரேடான் மீடியாவொர்க்ஸ் தயாரித்த சித்தி என்ற தொலைக்காட்சி தொடர்  இவருக்கு புகழை ஈட்டியது.

விஜய் தொலைக்காட்சியில் ஒளிபரப்பான *ஜோடி நம்பர் ஒன்* என்ற நடன நிகழ்ச்சியில் தனது மனைவி ராஷ்னாவுடன் இரண்டாம் இடத்தைப் பிடித்தார்.

அதன்பிறகு சத்யா, ஜெகபதி பாபு மற்றும் ரகுல் பிரீத் சிங் ஆகியோரின் நடிப்பில் வெளியான புத்தகம் என்ற படத்தை இயக்கினார். இப்படத்திற்கு 1998 லேயே திரைக்கதையை எழுதி தயாராக இருந்தார். ஆனால் கிரேசி மோகன் உள்ளிட்ட இவரது சகாக்களால் சிறுதுகாலம் காத்திருக்க அறிவுறுத்தப்பட்டார். இந்த படம் ஜனவரி 2013 இல் வெளியாகி விமர்சகர்களிடமிருந்து சராசரி விமர்சனங்களைப் பெற்றது.

## மேற்கோள்கள்

பகுப்பு:தமிழ் தொலைக்காட்சி நடனப்போட்டி போட்டியாளர்கள்
பகுப்பு:தமிழ்த் தொலைக்காட்சி தொகுப்பாளர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
அஞ்சனா (நடிகை)

**அஞ்சனா** (*Anjana*) கன்னடத் திரைப்படங்களில் தனது பாத்திரங்களுக்காக அறியப்படும் இந்திய நடிகையாவார். 1990களின் முற்பகுதியில் மிக முக்கியமான நடிகைகளில் ஒருவராக இருந்த இவர், 20 எண்ணிக்கைக்கும் மேற்பட்ட திரைப்படங்களில் நடித்துள்ளார்.

## தொழில் வாழ்க்கை
அஞ்சனா *சபரிமலே சுவாமி அய்யப்பன்* (1990) திரைப்படத்தில் அறிமுகமானார். இவரது திருப்புமுனை திரைப்படம் *அஜகஜந்தரா* (1991). *ஒண்டு சினிமா கதே* (1992) கடமாரி ஹென்னு கிலாடி கண்டு (1992) *நிஷ்கர்ஷா* (1993) *ஆதங்கா* (1993) ஜானா (1994) போன்ற வெற்றிகரமான திரைப்படங்களில் நடித்தார். இவரது மற்ற குறிப்பிடத்தக்க நடிப்புகளில் *போலிசெனா கென்தி* (1991) மேகா மந்தரா (1992) *ரோசகரா* (1992-) லூட்டி கேங் (1994), பங்கரதா கலசா (1995) ஆகியவையாகும். 1997 இல் திரைப்படங்களிலிருந்து விலகிய இவர், கடைசியாக எனூண்ட்ரே (1997) திரைப்படத்தில் தீரேந்திர கோபாலின் பேத்தியாக நடித்தார். மும்பையில் வசித்து வருகிறார்.

## மேற்கோள்கள்

## வெளி இணைப்புகள்
*

பகுப்பு:வாழும் மக்கள்
பகுப்பு:கன்னட மக்கள்
பகுப்பு:கன்னடத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
மலேசிய தற்காப்பு அமைச்சர்

**மலேசிய தற்காப்பு அமைச்சர்** (ஆங்கிலம்: *Minister of Defence of Malaysia*; மலாய்: *Menteri Pertahanan Malaysia*) என்பவர் மலேசிய தற்காப்பு அமைச்சின் அமைச்சர் ஆவார். இவர் மலேசிய அமைச்சரவையில் ஓர் உறுப்பினராகப் பதவியில் உள்ளார். இவருக்கு ஒரு துணை அமைச்சர் உதவியாக உள்ளார்.

மலேசிய அமைச்சுகளில் ஒன்றாக விளங்கும் மலேசிய தற்காப்பு அமைச்சு, மலேசிய நாட்டின் இறையாண்மைக்கும்; நாட்டு மக்களின் தற்காப்பிற்கும்; பாதுகாப்பு அரணாக விளங்கும் அமைச்சாகத் திகழ்கிறது.

மலேசிய பாதுகாப்பு துறை அமைச்சர், தன் செயல்பாடுகளைத் தற்காப்பு அமைச்சகம் மற்றும் பிற அரசு நிறுவனங்களின் மூலமாக நிர்வகிக்கிறார். இந்த அமைச்சின் தலைமையகம் கோலாலம்பூரில் உள்ளது.

## அமைப்பு

* **தற்காப்பு அமைச்சர்** 
** **தற்காப்பு துணை அமைச்சர்**
*** **பொது செயலாளர்**
**** **துணைப் பொதுச் செயலாளர் (வளர்ச்சி)**
**** **துணைப் பொதுச் செயலாளர் (கொள்கை)**
**** **துணைப் பொதுச் செயலாளர் (மேலாண்மை)**
**** **தற்காப்பு படைகளின் தலைவர்**
***** இராணுவத் தளபதி
***** கடற்படைத் தலைவர்
***** விமானப்படைத் தலைவர்
***** கூட்டுப் படைத் தளபதி
***** பொது தற்காப்பு புலனாய்வு இயக்குநர்

## தற்காப்பு அமைச்சர்களின் பட்டியல்
தற்காப்பு அமைச்சராகப் பின்வரும் நபர்கள் பணியாற்றி உள்ளனர்.

**அரசியல் கட்சிகள்:**

## மேலும் காண்க
* மலேசிய தற்காப்பு அமைச்சு
* மலேசிய பாதுகாப்பு படைகள்
* மலேசிய தரைப்படை
* அரச மலேசிய கடற்படை
* அரச மலேசிய வான்படை

## மேற்கோள்கள்

## வெளி இணைப்புகள்
* Ministry of Communications and Multimedia
* Department of Information

பகுப்பு:மலேசிய அமைச்சர்கள்
பகுப்பு:மலேசியாவில் அரசியல்